Ο Υφυπουργός Αθλητισμού κ. Γιάννης Ιωαννίδης υπογράμμισε μεταξύ άλλων ότι η υδατοσφαίριση είναι ένα από τα σημαντικότερα και δυσκολότερα αθλήματα των Ολυμπιακών Αγώνων. «Το καλύτερο κομμάτι της κοινωνίας μας είναι οι αθλητές μας που σηκώνουν επάξια την ελληνική σημαία σε κάθε προσπάθεια και επιτυχία τους», δήλωσε χαρακτηριστικά ο Υφυπουργός και τόνισε ότι «ο ίδιος ο Πρωθυπουργός ενδιαφέρθηκε και για αυτό το κομμάτι του αθλητισμού, την υδατοσφαίριση». Επεσήμανε παράλληλα ότι «για τους προπονητές και τους αθλητές πρέπει να έχουν σημασία τα μετάλλια, αλλά και να μπορούν να επιβιώσουν. Οι αμοιβές για το 2013 προπονητών και αθλητών θα διατηρηθούν στα επίπεδα του 2012. Επίσης διευκολύνεται η διαδικασία επιχορήγησης των ομοσπονδιών και άλλων φορέων του αθλητισμού μετά τη σχετική τροπολογία που κατατέθηκε για την απεμπλοκή του αθλητικού χώρου από τις διατάξεις του νόμου 4110/2013».